کھمانوں

کھمانوں قصبہ تے بلاک  وی اے تے تحصیل ہیڈکوارٹر وی۔ اس بلاک وچّ 76 پنڈ ہن۔ اس بلاک وچّ کوئی وی وڈی صنعت نہیں اے ۔ جھونا تے کنک مکھ فصلاں ہن ۔ اس بلاک وچّ فتح گڑھ صاحب سینٹرل کوئپریٹو بینک دیاں 7 برانچاں تے پرائمری ایگریکلچرل لینڈ ڈویلپمینٹ بینک  دی اک برانچ اے ۔
فتح گڑھ صاحب دے ضلع بنن نال کھمانوں نوں سب-ڈویزن بنا دتا گیا۔ اس طرحاں اس سب ڈویزن وچّ ہن 76 پنڈ ہن۔ تنّ پنڈ کھمانوں کلاں،کھمانوں خورد تے کھمانوں کاملی نوں ملا کے نگر کھمانوں نگر پنچائت بنائی گئی اے۔
1763 وچّ سرہند دے صوبیدار نوں ہراؤن توں بعد حیات پور دا قلعہ جتھے ہن پنڈ کھمانوں خورد واقع اے ڈالیوالیا مثل دے حصے آیا۔ کھمانوں قصبے دا ناں صوبیدار سرہند دی بھتیجی بیگم کھیمو دے ناں تے دسیا جاندا اے جس نوں ایہہ پنڈ داج وچّ ملے سن اتے سکھاں نے اپنی روایت موجب عورت ہون کارن بیگم دی جان بخشی کرکے اس نوں اس دی مرضی مطابق بہاولپور  پہنچایا ۔

آبادی
2001 دی مردم شماری دے مطابق کھمانوں دی لوک گنتی 8،876 اے| کھمانوں وچّ 70٪ لوک پڑھے لکھے ہن جد کہ پورے بھارت وچّ 59.5٪ لوک پڑھے لکھے ہن| بندےآں وچوں 72٪ اتے عورتاں وچوں 67٪ پڑھیاں لکھیاں ہن| کھمانوں دی 11٪ آبادی 6 سال دی عمر توں چھوٹی اے|

 حوالے 

گٹھ:چڑھدے پنجاب دے شہر
گٹھ:ایشیا دے آباد تھاں
گٹھ:دنیا دے آباد تھاں